কবিতা রাধেশ্যাম

কবিতা রাধেশ্যাম হলেন একজন ভারতীয় অভিনেত্রী, যিনি পরিচালক বিক্রম ভাটের রোমাঞ্চকর টেলিভিশন ধারাবাহিক হু ডান ইট উলঝন-এ অভিনয় করেছিলেন। তিনি মূলত কন্নড়, তামিল এবং হিন্দি চলচ্চিত্রে অভিনয় করে থাকেন। তিনি ভারতে প্রাণী নিষ্ঠুরতার প্রতিবাদে প্রথমে একটি আধা-নগ্ন ফটোশুটে অংশগ্রহণ করে সকলের দৃষ্টি আকর্ষণ করেছিলেন। রাধেশ্যামের অন্যান্য অর্ধ নগ্ন ছবি পরে ইন্টারনেটে প্রকাশিত হয়েছিল, যা রাধেশ্যাম পরিবর্তিত বা জাল বলে বর্ণনা করেছেন। তাদের বিরুদ্ধে মুম্বইয়ে একটি পুলিশ অভিযোগ দায়ের করা হয়েছিল। তাঁর ভাষ্য মতে, তিনি কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৬ষ্ঠ আসরে অংশগ্রহণ করার প্রস্তাব পেয়েছিলেন; তবে তিনি তা প্রত্যাখ্যান করেছিলেন। গণচীনের অ্যাঞ্জেলবেবি, অস্ট্রেলিয়া থেকে লীনা আইয়ুবি, আয়ারল্যান্ডের শাহিরা ব্যারি এবং রাশিয়ার আনাস্তিসিয়া কাভিটকোর মতো বিখ্যাত খ্যাতিমান ব্যক্তিদের সাথে ডেইলি মিরর দ্বারা পরিচালিত জরিপে রাধেশ্যামকে ভারতের কিম কার্দাশিয়ান হিসেবে আখ্যায়িত করা হয়েছিল। কবিতা রাধেশ্যাম ২০১৪ সালের মুক্তিপ্রাপ্ত ফয়সাল সাইফের বিতর্কিত চলচ্চিত্র ম্যায় হুঁ রজনীকান্ত তে অভিনয় করেছেন। তামিল অভিনেতা রজনীকান্ত এই ছবিটির মুক্তি ও চিত্রায়ন বন্ধ করতে মাদ্রাজ হাইকোর্টে অভিযোগ করেছিলেন। তবে এই চলচ্চিত্রটি নতুন পরিবর্তিত শিরোনাম ম্যায় হুঁ (পার্ট-টাইম) কিলার-এ পরিবর্তন করে মুক্তি দেওয়া হয়েছিল। অরল্যান্ডো নাইটক্লাবের শ্যুটিংয়ের প্রেক্ষিতে, কবিতা রাধেশ্যাম ফেসবুক এবং টুইটারে "#অরল্যান্ডোশুটিং সম্পর্কে আমার মনে খুব দুঃখ হয়েছে.. সমকামিতা কি প্রকৃতির বিরুদ্ধে নয়? যাই প্রকৃতির বিরুদ্ধে হবে, তাদের বেঁচে থাকা উচিত নয়.." ("Felt Very Sad About #OrlandoShooting.. Aren't #LGBT Against Nature? Whatever Is Against Nature, Shouldn't Live..") পোস্ট করার পরে সমালোচনা পেয়েছিলেন। ইন্ডিয়া টুডে এই ঘটনার বিষয়ে একটি নিবন্ধ শিরোনাম করেছে, "সোজাসুজিভাবে: অভিনেত্রী কবিতা রাধেশ্যাম বলেছেন যে অরল্যান্ডোর ভুক্তভোগীরা মৃত্যুর দাবিদার ছিল"। ফেসবুকে, তিনি এলজিবিটি সম্প্রদায় সম্পর্কে তাঁর মতামত বজায় রেখেছেন। তিনি ভারতের প্রাক্তন অতিরিক্ত আইনজীবী জেনারেল পি. পি. মালহোত্রাকে উদ্ধৃত করেছেন। ২০০৮ সালে ভারতের সর্বোচ্চ ন্যায়ালয়ের এক বক্তব্যে মালহোত্রা সমকামী লিঙ্গ কে "অপ্রাকৃত", "অত্যন্ত অনৈতিক এবং সামাজিক শৃঙ্খলা বিরোধী" বলে উদ্ধৃত করেছিলেন। তাঁর অনলাইন মন্তব্যগুলো প্রচার পাওয়ার জন্য ছিল ছিল মাত্র, এমন অভিযোগের জবাবে তিনি উল্লেখ করেছিলেন যে তিনি তিন বছর আগে সমকামী আইন বিরোধী ধারা ৩৭৭-এর পক্ষে সমর্থন প্রকাশ করেছিলেন। "এইচআইভি সংক্রামিত শিল্পীরা হয় সমকামী বা উভকামী, আমি চাই যে আমার বিদ্বেষীরা একটি ছোট গবেষণা করুক" এই বলে তিনি আরও বিতর্ক সৃষ্টি করেছিলেন। নেটওয়ার্ক ৭ মিডিয়া গ্রুপ তাদের ৬ষ্ঠ বার্ষিক ভারতীয় নেতৃত্বের সমাবর্তন অনুষ্ঠানে কবিতা রাধেশ্যামকে "সেরা অভিনেত্রী" বিভাগে পুরস্কার প্রদান করেছিল। বলিউডে এই পুরস্কারটি তাঁকে দেওয়া হয়েছিল, পাঁচ ঘন্টে মে পাঁচ করোড়, রাগিণী আইপিএস, ম্যায় হুঁ (পার্ট-টাইম) কিলার, আম্মা এবং ফয়সাল সাইফ দ্বারা পরিচালিত ফর অ্যাডাল্টস অনলি নামক চলচ্চিত্রগুলিতে তাঁর অভিনয়ের জন্য। "Bold and Beautiful Uljhan – Glamgold"। ১৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬।  "Kavita Radheshyam: She got it Bold!!"। ৪ মে ২০১১। ২৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬।  "OdishaDiary – Fuelling Odisha's Future-Latest Odisha news, Top Breaking headlines, Odisha breaking news, Odisha Headlines, Odisha latest online news"। ২৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬।  "সংরক্ষণাগারভুক্ত অনুলিপি"। ২০১৩-১২-২৪ তারিখে মূল থেকে আর্কাইভ করা। সংগ্রহের তারিখ ২০২০-০৩-২৮।  "Kim Kardashians from around the world: Meet China, Japan and Australia's answer to reality star – 3am & Mirror Online"। Daily Mirror। সংগ্রহের তারিখ ১৯ অক্টোবর ২০১৫।  "Superstar Rajinikanth moves Madras high court to stop release of Bollywood movie named after him"। The Times of India। সংগ্রহের তারিখ ১৭ সেপ্টেম্বর ২০১৪।  "Straight and nuts: Actress Kavita Radheshyam says Orlando victims deserved death"। সংগ্রহের তারিখ ২৯ সেপ্টেম্বর ২০১৬।  "Govt denies taking stand on homosexuality; refutes Additional Solicitor General's position"। সংগ্রহের তারিখ ২৯ সেপ্টেম্বর ২০১৬।  "Celebrities who are HIV infected are either Gay or Bisexual: Kavita Radheshyam"। সংগ্রহের তারিখ ২৯ সেপ্টেম্বর ২০১৬।  "Hot Kavita Radheshyam will bag Best Actress award at ILC 2015"। Cinetalkers.com। সংগ্রহের তারিখ ২৫ জুন ২০১৫।  ইন্টারনেট মুভি ডেটাবেজে কবিতা রাধেশ্যাম (ইংরেজি)